Sadat ihmiset osallistuivat tänään Helsingin Tuomiokirkon portailla kunnioittamaan satavuotiasta Suomea viittomalla joukolla Maamme-laulun.

Koko Suomi viittoo! (siirryt toiseen palveluun)-nimellä kulkevassa kampanjassa Maamme-laulua on nähty eri somevideoilla esittämässä satoja ihmisiä, heidän joukossaan muun muassa poliitikkoja ja muusikoita.

Kuurojen liiton toiminnanjohtaja Markku Jokisen mukaan viittomakieleen suhtaudutaan nykyisin hyvin positiivisesti.

- Sata vuotta sitten teemat olivat samat kuin nykypäivänäkin: Tasavertaisuus, joka ei aivan ole vielä toteutunut, mutta on toteutumassa. Viittomakielen merkitseminen perustuslakiin on ollut suuri asia tässä hiljattain, ja nyt viittomakieleen suhtaudutaan hyvin positiivisesti. Kun itse olin pieni, viittomakieltä hävettiin. Sellainen on hävinnyt kokonaan hävinnyt, Jokinen kertoo.

Yle Uutiset välitti Senaatintorin tapahtuman suorana nettilähetyksenä Yle Areenassa.